Държавен вестник, бр. 103, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  103
преобразуватели на налягане и температура, 
както и от други специфицирани от произво­
дителя средства за измерване и допълнителни 
устройства.
(3) Калкулаторът трябва да позволява четене 
на измерените и изчислените стойности на 
параметрите и конфигуриране чрез серийни 
интерфейсни канали.
(4) Калкулаторът, когато се използва за 
природен газ, трябва да предоставя възмож­
ност за получаване на измерените стойности 
за калоричност, плътност или относителна 
плътност, състав на природния газ и други 
необходими за изчисленията параметри чрез 
честотни входни канали, аналогови входни 
канали или чрез сериен интерфейс в зависи­
мост от специфицираните от производителя 
измервателни и изчислителни функции на 
калкулатора.
Чл. 217. (1) Калкулаторът трябва да из­
вършва диагностика както на връзката с 
преобразувателите на температура, налягане и 
диференциално налягане, така и на границите 
на входните величини.
(2) Калкулаторът трябва да архивира въз­
никването на събития, като при работа на 
калкулатора извън конфигурираните граници 
на входните величини да продължава да из­
числява с номинални стойности.
(3) Номиналните стойности трябва да 
могат да се въвеждат в конфигурацията на 
калкулатора.
Чл. 218. Калкулаторът трябва при предпи­
сани условия на функциониране и при липса 
на смущения да има грешка на измерване, 
по-малка или равна на стойността на макси­
малната допустима грешка.
Чл. 219. Климатичните, механичните и 
електромагнитните условия на заобикалящата 
среда, при които е предназначен да се използва 
калкулаторът, захранването и другите влия­
ещи върху точността величини се определят 
от производителя.
Чл. 220. (1) Метрологичните характерис­
тики на калкулатора не трябва да се влияят 
от свързването към него на други средства за 
измерване или други допълнителни устройства.
(2) Софтуерът на калкулатора, който е оп­
ределящ за метрологичните характеристики, 
трябва да се идентифицира и да се предвиди 
неговата защита, включително мерки, даващи 
доказателства за евентуална намеса.
(3) Калкулаторът трябва да архивира и съх­
ранява данни за конфигурацията, резултатите 
от измерванията и направените изчисления, 
информация за наличието на събития или на­
меса, водещи до изменение на данни, влияещи 
на резултата от измерването и изчисленията.
Чл. 221. (1) Калкулаторът трябва да показва 
всички необходими данни за конфигурацията 
и измерването.
(2) Калкулаторът трябва да осигурява 
възможност за предаване на данните от из­
мерването, направените изчисления и/или ре­
зултатите от измерването, като са предвидени 
мерки за защита на предаваната информация.
(3) Калкулаторът трябва да контролира, да 
открива и да показва чрез аларма или по друг 
предвиден от производителя начин, когато се 
работи извън определения от производителя 
работен обхват на параметрите, отнасящи се 
до точността на измерване.
Чл. 222. Калкулаторът трябва да носи 
следните надписи, маркировки и означения:
1. име или търговско наименование на 
производителя;
2. идентификация на типа;
3. идентификационен номер и година на 
производство;
4. знак за одобрен тип;
5. гранични температури на класа на зао­
бикалящата среда под формата: tamb,max = … °C; 
tamb,min = … °C;
6. класификация за опасната зона за кал­
кулатора, ако е приложимо;
7. захранващо напрежение;
8. степен на защита от проникване на 
твърди частици и течности;
9. информация за допълнителни функции, 
когато е приложимо.
Чл. 223. Калкулаторите се предоставят на 
пазара и/или се пускат в действие след одо­
бряване на типа и първоначална проверка и 
подлежат на последващи проверки.
Чл. 224. Изпитването за одобряване на 
типа включва проверка на съответствието на 
метрологичните и технически характеристики, 
определени от производителя в техническата 
документация, с техническите и метрологич­
ните изисквания към калкулатора, посочени 
в този раздел.
Чл. 225. (1) Максималните допустими 
грешки на калкулатора при първоначална 
проверка са 0,2 %.
(2) Максималните допустими грешки на 
калкулатора при последващи проверки са 
0,3 %.
Чл. 226. (1) При първоначална и послед­
ващи проверки на калкулатора грешките се 
определят, като на входните канали се симу­
лират сигнали по температура, налягане и 
диференциално налягане в следните точки:
1. Tmin; 0,3∆Рmin и Рраб;
2. Т=0 °С; 0,7∆Рmax и Рраб;
3. Tmax; ∆Рmax и Рраб.
(2) Проверката на калкулатора се извършва 
след проверка на блендата и включва:
1. проверка на канала по температура в три 
точки от обхвата по температура, въведен в 
конфигурацията на калкулатора;
2. проверка на канала по налягане в три 
точки от обхвата по налягане;